Document ID: 32000D0161

ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Φεβρουαρίου 2000
σχετικά με την τροποποίηση της απόφασης 97/217/ΕΚ για τον καθορισμό ομάδων τρίτων χωρών οι οποίες δύνανται να χρησιμοποιούν την κτηνιατρική πιστοποίηση για εισαγωγές κρέατος αγρίων θηραμάτων, κρέατος εκτρεφομένων θηραμάτων και κρέατος κουνελιών από τρίτες χώρες
[κοινοποιηθείσα υπό τον αριθμό Ε(2000) 286]
(Κείμενο που παρουσιάζει ενδιαφέρον για τον ΕΟΧ)
(2000/161/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 10,
Εκτιμώντας τα ακόλουθα:
(1) Στην απόφαση 97/217/ΕΚ της Επιτροπής(3), όπως τροποποιήθηκε τελευταία από την απόφαση 1999/758/ΕΚ(4), ορίζονται ομάδες τρίτων χωρών, ή τμήματά τους, οι οποίες δύνανται να χρησιμοποιούν την κτηνιατρική πιστοποίηση για εισαγωγές κρέατος αγρίων θηραμάτων, κρέατος εκτρεφομένων θηραμάτων και κρέατος κουνελιών από τρίτες χώρες.
(2) Μετά από κοινοτική κτηνιατρική αποστολή στη ρωσική περιοχή Murmansk, φαίνεται ότι οι κτηνιατρικές υπηρεσίες ελέγχουν κατά τρόπο ικανοποιητικό την υγειονομική κατάσταση στην περιοχή αυτή παρέχοντας εγγυήσεις όσον αφορά τις ασθένειες που μπορούν να διαδοθούν με εισαγωγές στην Κοινότητα κρέατος εκτρεφομένων ή αγρίων διχήλων θηραμάτων, εκτός από χοίρους.
(3) Οι υπεύθυνες κτηνιατρικές αρχές της Ρωσίας επιβεβαίωσαν ότι στην περιοχή του Murmansk δεν διαπιστώθηκε αφθώδης πυρετός κατά τους τελευταίους 24 μήνες.
(4) Δεν διενεργήθηκαν εμβολιασμοί κατά της ασθένειας αυτής κατά τους τελευταίους δώδεκα μήνες.
(5) Οι υπεύθυνες κτηνιατρικές υπηρεσίες της Ρωσίας ανέλαβαν την υποχρέωση να κοινοποιήσουν στην Επιτροπή και τα κράτη μέλη, με τέλεξ ή φαξ, εντός 24 ωρών, την επιβεβαίωση της εμφανίσεως κρουσμάτων της εν λόγω ασθένειας ή την έγκριση μέτρων εμβολιασμού.
(6) Πρέπει να εφαρμοστεί η διαίρεση σε περιφέρειες όσον αφορά τις εισαγωγές κρέατος εκτρεφομένων δίχηλων ή αγρίων θηραμάτων, εκτός από τους άγριους χοίρους, από τη ρωσική περιοχή του Murmansk.
(7) Κατά συνέπεια, είναι απαραίτητη η τροποποίηση της απόφασης 97/217/ΕΚ.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/217/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Φεβρουαρίου 2000.

Labels: 3
17
5